《仙山楼观图》
元代·郑元祐

嵯峨三神山，仙圣之所居。芝草布庭阙，霞光曳衣裾。

渴饮碧玉浆，饥餐紫琳腴。霓旌冉冉下，彤楼拥鸾舆。

青童启藏室，帝命校宝书。齐心始能读，字字皆玄枢。

朗咏以相授，灵风舞神鱼。天远靡得闻，何以能启予？

空嗟珊瑚日，照耀金芙蕖。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。